Trouklokkies lui vir Afrikaanse sanger | Maroela Media
Andriette Norman en Glynn Moolman. Foto: Facebook
Andriette het kort voor Februarie, wat as die maand van liefde bekend staan, op Facebook 'n foto van die verloofring geplaas met die woorde "Raai wat…"
"Glynn is die wonderlikste man op aarde. Dankie vir al jou liefde, engel. Dat jy my elke dag soos 'n stukkie goud behandel en net die mens is wat jy is. I love you," het sy Maandag op Facebook geskryf.
Alice Gerber, Andriette se agent, het Donderdag aan Maroela Media gesê hulle mag nie die aap uit die mou laat oor hoe presies Glynn die ja-woord gevra het nie, aangesien hulle reeds met 'n tydskrif onderhandel het. "Wat ons wel mag sê, is dat sy baie gelukkig en in die wolke is," het Gerber gesê.